Diana Muldaur

**Diana Charlton Muldaur** (født 1938) er en amerikansk fjernsyns- og filmskuespiller. Hun har blitt nominert to ganger til Emmy for sin rolle som Rosalind Shays i advokat-TV-serien *[[Lov og rett i L.A.]]*.

## Bakgrunn
### Personlig liv
Hun er den eldre søstren av sanger/sangskribent Geoff Muldaur og tanten til sangerinnen Jenni Muldaur og Clare Muldaur-Manchon.

Hun giftet seg med James Vickery 26. juli 1969, og de var gift frem til 19. oktober 1979, da han døde. Hun giftet seg igjen, med Robert Dozier, 11. oktober 1981. Hun har ingen barn.

## Skuespillerkarriere
Hun hadde en gjesterolle i *[[Kruttrøyk]]* episoden «Fandango» (1967) sammen med James Arness. Et utdrag av dialogen i episoden er samplet på Pink Floyd-albumet *[[The Wall]]*, etter sangen «Hey You» og før den korte sangen «Is there anybody out there?» Arness sier: «Well, we've got about an hour of daylight left, we better get started.» Muldaur: «Isn't it unsafe to travel at night?» Arness: «Well, it's unsafe to stay here, your father may pick up our trail before long.» Muldaur: «Can Lorca ride?» Arness: «Yeah, he can ride with us …».

Muldaur er best kjent for sin rolle i *[[L.A. Law]]* som Rosalind Shays, en tøff og intelligent advokat som falt til sin død i en heissjakt i en episode fra 1991, og som dr. Katherine Pulaski i den andre sesongen av *[[Star Trek: The Next Generation]]*. Gates McFadden forlot science fiction-serien etter bare én sesong. Muldaur fikk aldri sitt navn på åpningsteksten til serien, og ble i stedet listet som en spesiell gjestestjerne. Pulaski var ikke spesielt populær blant seerne og fansen, og ble erstattet mot slutten av den andre sesongen. McFadden kom da tilbake i rollen som Crusher. Hun uttalte i et intervju med *People Magazine* i 2000 at *L.A. Law*-skuespillerne var som hennes egen familie, men at hun ikke hadde noen gode minner av skuespillerne i *Star Trek: The Next Generation*.

## Priser og nominasjoner
### [[Emmy]]
* 1991 – Nominert – Outstanding Supporting Actress in a Drama Series – *[[L.A. Law]]*
* 1990 – Nominert – Outstanding Supporting Actress in a Drama Series – *[[L.A. Law]]*

## Utvalgt filmografi
* 1992–1993 – *Batman*, TV-serie 5 episoder
* 1989–1991 – *[[L.A. Law]]*, TV-serie 24 episoder
* 1991 – *[[Matlock (TV-serie)|Matlock]]*, TV-serie 2 episoder
* 1988–1989 – *[[Star Trek: The Next Generation]]*, TV-serie 20 episoder
* 1985 – *[[Murder, She Wrote]]*, TV-serie 1 episode
* 1980–1981 – *[[Quincy M.E.]]*, TV-serie 3 episoder
* 1979–1981 – *[[The Incredible Hulk (TV-serie)]]*, TV-serie 2 episoder
* 1979 – *[[The Love Boat]]*, TV-serie 1 episode
* 1979 – *[[Fantasy Island]]*, TV-serie 1 episode
* 1970–1977 – *[[McCloud]]*, TV-serie 14 episoder
* 1977 – *[[Hunter]]*, TV-serie 1 episode
* 1976 – *[[Charlie's Angels]]*, TV-serie 1 episode
* 1975 – *[[The Rockford Files]]*, TV-serie 1 episode
* 1974 – *[[Cannon]]*, TV-serie 1 episode
* 1967–1973 – *[[Mannix]]*, TV-serie 3 episoder
* 1970–1972 – *[[Hawaii Five-O]]*, TV-serie 2 episoder
* 1968–1972 – *[[The F.B.I.]]*, TV-serie 2 episoder
* 1970 – *[[Dan August]]*, TV-serie 1 episode
* 1968 – *[[Star Trek: The Original Series|Star Trek]]*, TV-serie 2 episoder
* 1968 – *[[Bonanza]]*, TV-serie 1 episode
* 1967 – *[[Kruttrøyk]]*, TV-serie 1 episode
* 1966 – *Dr. Kildare*, TV-serie 5 episoder
* 1964 – *The DuPont Show of the Week*, TV-serie 1 episode

## Trivia
Playmates Toys lanserte en action-figur basert på hennes rollefigur dr. Pulaski fra *Star Trek: The Next Generation* i 1987.

## Referanser


## Eksterne lenker
* 
*